open-index/open-wikipedia-markdown huggingface dataset:
আমির হোসেন বাবু

**আমির হোসেন বাবু** (২৮ মার্চ ১৯৫২ - ৯ জুলাই ২০০৩) একজন বাংলাদেশী নৃত্যশিল্পী ও কোরিওগ্রাফার। তিনি বেস্ট কোরিওগ্রাফির জন্য দুইবার জাতীয় চলচ্চিত্র পুরস্কার পেয়েছেন ১৯৯২ সালে বেপরোয়া ছবির জন্য এবং ২০০১ সালে মেঘলা আকাশের জন্য।

## কর্মজীবন
বাবুই প্রথম অভিনেতা ফেরদৌস আহমেদ কে তৈরি করেছিলেন। ১৯৯৭ সালে সালমান শাহের মৃত্যুর পরে তিনি নাচ ময়ূরী নাচ নামে একটি নৃত্যভিত্তিক চলচ্চিত্র নির্মাণের পরিকল্পনা করেছিলেন। যেহেতু সালমান শাহ অকাল মৃত্যুবরণ করেছিলেন, তাই তাঁর দরকার ছিল এক নতুন নায়কের। তিনি নতুন নায়কের জন্য অডিশন দিয়েছিলেন এবং এই চরিত্রের জন্য ফেরদৌসকে বেছে নিয়েছিলেন। 

## পারিবারিক জীবন
বাবু প্রখ্যাত কণ্ঠশিল্পী সাবিনা ইয়াসমিনের সাথে বিবাহবন্ধনে আবদ্ধ হন। তাঁর মৃত্যুর আগেই তাঁদের বিবাহবিচ্ছেদ ঘটে। সাবিনা-বাবু দম্পতির একমাত্র ছেলে শ্রাবণ।

## চলচ্চিত্র
* অভাগি (১৯৭৫)
* গুন্ডা (১৯৭৬)
* দোস্ত দুশমন (১৯৭৭)
* অলঙ্কার (১৯৭৮)
* আরাদোনা (১৯৭৯)
* জীবন নৌকা (1১৯৮১)
* লাল কাজল (১৯৮২)
* নান্টু ঘটক (১৯৮২)
* রজনীগন্ধা (১৯৮২)
* নাজমা (১৯৮৩)
* ক্ষুধা (১৯৮৪)
* নয়নের আলো (১৯৮৪)
* রাজকন্যা টিনা খান (১৯৮৪)
* আওরা (১৯৮৫)
মিস লোলিতা (১৯৮৫)
* মহা নায়ক (১৯৮৫)
* লালু মাস্তান (১৯৮৭)
* রাজলক্ষ্মী শ্রীকান্ত (১৯৮৭)
* আত্মসমর্পণ (১৯৮৭)
* স্বামী স্ত্রী (১৯৮৭)
* ভেজা চোখ (১৯৮৮)
* জীবন ধারা (১৯৮৮)
* যোগাযোগ (১৯৮৮)
* ভাইজান (১৯৮৯)
* বাইথার দান (১৯৮৯)
* রাঙ্গা ভাবি (১৯৮৯)
* সত্য মিথ্যা (১৯৮৯)
* আঁখি মিলন (১৯৯০)
* দোলনা (১৯৯০)
* দাঙ্গা (১৯৯১)
* পদ্মা মেঘনা যমুনা (১৯৯১)
* ওচিনা (১৯৯১)
* শীর্ষ রংবাজ (১৯৯১)
* বেপোরয়া (১৯৯২)
* বন্ধু আমার (১৯৯২)
* চোরের বউ (১৯৯২)
* ওন্ধ বিশ্বাস (১৯৯২)
* অবুঝ সন্তান (১৯৯৩)
* কিয়ামত থেকে কিয়ামত (১৯৯৩)
* মৌসুমী (প্রযোজনা ও কোরিওগ্রাফ করা) (১৯৯৩)
* ওন্ধ প্রেম (১৯৯৩)
* বিক্ষোভ (১৯৯৪)
* গোলাপী এখন ঢাকাই (১৯৯৪)
* সুজন শখি (১৯৯৪)
* পাপী শত্রু (১৯৯৫)
* মৌমাচি (১৯৯৬)
* নির্মম (১৯৯৬)
* তোমাকে চই (১৯৯৬)
* আনন্দ অশ্রু (১৯৯৭)
* বাবা কেনো চাকর (১৯৯৭)
* বিয়ের ফুল (১৯৯৯)
* অনন্ত ভালবাসা (১৯৯৯)
* মেঘলা আকাশ (২০০১)
* হাসন রাজা (২০০২)

## তথ্যসূত্র

বিষয়শ্রেণী:বাংলাদেশী নৃত্যশিল্পী
বিষয়শ্রেণী:শ্রেষ্ঠ নৃত্য পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী নৃত্য পরিচালক
মুর্তজা কবির মুরাদ

**মুর্তজা কবির মুরাদ**  বাংলাদেশী বাঁশিওয়ালা। 

## শৈশব ও কর্মজীবন
মুরাদ এর পিতা  আলি আহমেদ মাতা লতিফা আহমেদ  । ১৯৮৫ সালে তিনি খন্দকার খায়রুল আনামের তবলার পাঠ নিয়ে তার সংগীত জীবন শুরু করেছিলেন। পরে তিনি আলাউদ্দিনের কাছ থেকে কীভাবে বাঁশি বাজানে শিখেছিলেন। ১৯৯২-১৯৯৯-এর সময় তিনি ঢাকায় ওস্তাদ শামসুর রহমানের কাছ থেকে বাঁশির পাঠ নিয়েছিলেন। তিনি বাংলাদেশ টেলিভিশন এবং বাংলাদেশ বেতার  এ-গ্রেড বাঁশি প্লেয়ার তালিকাভুক্ত ছিলেন।

তিনি বাংলাদেশের প্রথম বাঁশি শেখার বই "সহজে বাশি শেখা" বইটি রচনা করেছিলেন  ।  ২০১৭ সাল হতে মুরাদ ছায়ানট এ বাঁশি শিক্ষানোর  শিক্ষকের দায়িত্ব পালন করছেন। 

## আরো দেখুন
জালাল আহমেদ

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বাঁশি বাদক
উদয়ন এক্সপ্রেস

**উদয়ন এক্সপ্রেস** (ট্রেন নং- ৭২৩/৭২৪) বাংলাদেশ রেলওয়ের অধীনে চট্টগ্রাম থেকে সিলেট পর্যন্ত চলাচলকারী একটি আন্তঃনগর ট্রেন। এই ট্রেনটি বর্তমানে ইন্দোনেশিয়া থেকে আগত এমজি পিটি ইনকা কোচ দ্বারা চলাচল করে। এটি চট্টগ্রাম সিলেট রুটে ২য় আন্তঃনগর হিসেবে চালু হয় উদয়ন এক্সপ্রেস। উদয়ন এক্সপ্রেস ১৬ই মে ১৯৮৮ খ্রিষ্টাব্দে উদ্বোধন হয়। উদয়ন এক্সপ্রেস ছাড়াও চট্টগ্রাম সিলেট রুটে পাহাড়িকা এক্সপ্রেস চলাচল করে।

## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪তম সময়সূচী অনুযায়ী, যা ২০২৪ সালের ১০ই মার্চ হতে কার্যকর।)

## যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
* ফেনী
* লাকসাম জংশন
* কুমিল্লা
* আখাউড়া জংশন
* শায়েস্তাগঞ্জ
* শ্রীমঙ্গল
* শমসেরনগর
* কুলাউড়া
* বরমচাল (৭২৪*)
* মাইজগাঁও

## তথ্যসূত্র

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:১৯৮৮-এ চালু রেল পরিষেবা
সার্ক কৃষি কেন্দ্র

SAARC Agriculture Centre ('''সার্ক কৃষি কেন্দ্র)'''

**সার্ক কৃষি কেন্দ্র** হলো দক্ষিণ এশীয় আঞ্চলিক সহযোগিতা সংস্থার একটি প্রতিষ্ঠান, যা দক্ষিণ এশিয়ার দেশগুলিতে কৃষিক্ষেত্র গবেষণা ও বিকাশের জন্য কাজ করে। ডক্টর হারুনুর রশীদ সার্ক কৃষি কেন্দ্রের পরিচালক। 

## ইতিহাস
সার্ক এগ্রিকালচার সেন্টার বা সার্ক কৃষি কেন্দ্রটি দক্ষিণ এশীয় আঞ্চলিক সহযোগিতা সংস্থার দক্ষিণ এশিয়ার দেশগুলোর জন্য একটি আঞ্চলিক প্রতিষ্ঠান হিসেবে ১৯৮৫ সালে প্রতিষ্ঠিত হয়। ১৯৮৮ সালে এর নাম হয় সার্ক কৃষি তথ্য কেন্দ্র। ২০০৭ সালে এর নাম হয় সার্ক কৃষি কেন্দ্র। কেন্দ্রটি প্রতিষ্ঠার জন্য মূলধন বাংলাদেশ সরকার সরবরাহ করেছিল। এটি সার্কের সদস্য রাষ্ট্রগুলোর আর্থিক সহায়তা লাভ করে।

## তথ্যসূত্র

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৮৮-এ বাংলাদেশে প্রতিষ্ঠিত
বিসমিল্লাহ গ্রুপ

**বিসমিল্লাহ গ্রুপ** হলো বাংলাদেশের টেরি তোয়ালে উৎপাদক এবং রপ্তানিকারক প্রতিষ্ঠান।  এটি বাংলাদেশের রাজধানী ঢাকায় অবস্থিত। প্রতিষ্ঠানটি ৫টি ব্যাংকের ৯.৯ বিলিয়ন টাকা আত্মসাৎ করেছে। ২০১৫ সাল পর্যন্ত ব্যাংকগুলো এখনও চুরি হওয়া তহবিলগুলো পুনরুদ্ধার করতে পারেনি।

## ইতিহাস
বিসমিল্লাহ গ্রুপ জনতা ব্যাংক থেকে ৫.২৭ বিলিয়ন টাকা আত্মসাৎ করেছে বলে অভিযোগ রয়েছে। তারা প্রাইম ব্যাংক লিমিটেড থেকে ৩.২৬ বিলিয়ন টাকা, যমুনা ব্যাংক থেকে ১.৫৪ বিলিয়ন টাকা আত্মসাৎ করেছে। এছাড়া শাহজালাল ইসলামী ব্যাংক লিমিটেডের কাছ থেকে ১.০৪ বিলিয়ন টাকা এবং প্রিমিয়ার ব্যাংক থেকে ৬২৫.৩ মিলিয়ন টাকা নিয়েছিল। এটি তিন বছর ধরে করা হয়েছিল। তারা এইসব ব্যাংকের অভ্যন্তরীণ ব্যক্তিদের সহায়তায় কাজটি হয়েছিল। তারা বাংলাদেশের বাইরে তাদের সংস্থাগুলির মাধ্যমে মিথ্যা বিক্রয় চুক্তি করতো। তারপরে ভ্যান্ট রফতানির জন্য ওপেন লেটার অফ ক্রেডিট নিয়েছিলো। এর চেয়ারম্যান নওরিন হাসিব ও ব্যবস্থাপনা পরিচালক খাজা সুলাইমান চৌধুরীর বিরুদ্ধে ১২ টি মামলা করে বাংলাদেশ দুর্নীতি দমন কমিশন। কমিশন ৫ টি ব্যাংক থেকে ৫৩ জন ব্যাংকের কর্মকর্তাকেও অভিযুক্ত করে মামলা করেছে। ২০১৮ সালে ব্যবস্থাপনা পরিচালক খাজা সোলায়মান আনোয়ার চৌধুরী, চেয়ারম্যান নওরিন হাসিব, শফিকুল আনোয়ার চৌধুরী, আকবর আজিজ মুত্তাকি, আবুল হোসেন চৌধুরী, রিয়াজ উদ্দিন আহমেদ, এম আক্তার হোসেন, এস এম সোয়েব-উল-কবির এবং মোস্তাক আহমেদ খানকে ১০ বছরের কারাদণ্ড এবং ৩০ কোটি ৬৭ লাখ টাকা জরিমানা করা হয়। 

## অন্যান্য প্রতিষ্ঠান

* বিসমিল্লাহ তোয়ালেস লিমিটেড 
* হিন্দুল ওয়াল টেক্সটাইল লিমিটেড  
* আলফা কম্পোজিট তোয়ালে লিমিটেড  
* নেটওয়ার্ক ফ্রেইট সিস্টেম

## তথ্যসূত্র

## বহিঃসংযোগ

বিষয়শ্রেণী:ঢাকা ভিত্তিক কোম্পানি
জাতীয় নাক কান গলা ইনস্টিটিউট

**জাতীয় নাক কান গলা ইনস্টিটিউট** হলো বাংলাদেশের একটি বিশেষায়িত হাসপাতাল ও প্রশিক্ষণ কেন্দ্র। এখানে কান, নাক এবং গলার (Otorhinolaryngology) রোগ নিয়ে গবেষণা ও চিকিৎসা দেওয়া হয়। হাসপাতালটি ঢাকার তেজগাঁও-এ অবস্থিত। ১৯৯৯ সালে এই ইনস্টিটিউটটির নির্মাণকাজ শুরু হয়। এরপর ১৯ জুন, ২০১৩ সালে বাংলাদেশের প্রধানমন্ত্রী শেখ হাসিনা হাসপাতালের নতুন ১২ তলা ভবনের কাজ উদ্বোধন করেন।

## ইতিহাস
২৫০ শয্যা বিশিষ্ট বিশেষায়িত ইনস্টিটিউটটি পুরোপুরি কার্যকর হলে একটি আন্তর্জাতিক মানের অডিও-ভেস্টিবুলার ল্যাব, স্লিপ ল্যাব এবং ভয়েস স্টাডি ল্যাববিশিষ্ট হাসপাতালে পরিণত হবে। এটি ENT রোগের পেশাদারী প্রশিক্ষণের জন্য একটি গুরুত্বপূর্ণ কেন্দ্র হিসাবে কাজ করবে। হাসপাতালের বর্তমান পরিচালক অধ্যাপক ডাঃ হাসান জাফর রিফাত।

## বিবরণ
এই হাসপাতালে ভর্তি হওয়ার জন্য চার ধরনের শয্যা রয়েছে। অপারেশন চার্জ এখানে মাত্র ২০০০ টাকা। এসি কেবিনঃ ১১২৫ টাকা/দিন, অপারেশন চার্জসহ ১০ দিনের ফিস মোট ১৩,২৫০ টাকা। নন-এসি কেবিনঃ ৫২৫ টাকা/দিন, অপারেশন চার্জসহ ১০ দিনের ফিস মোট ৭২৫০ টাকা। সাধারণ শয্যাঃ  ২৭৫টাকা/দিন, অপারেশন চার্জ সহ ১০ দিনের ফিস মোট ৩৭৫০ টাকা, বিনামূল্যের শয্যাঃ এটি বিনামূল্যে দেওয়া হয়

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট  

বিষয়শ্রেণী:ঢাকার হাসপাতাল
বিষয়শ্রেণী:২০১৩-এ প্রতিষ্ঠিত
বিষয়শ্রেণী:২০১৩-এ প্রতিষ্ঠিত হাসপাতাল
২০০১ নারায়ণগঞ্জের বোমা হামলা

**নারায়ণগঞ্জ বোমা হামলা ২০০১** হলো ১৯ জুন, ২০০১ সালে  বাংলাদেশ আওয়ামী লীগ এর নারায়ণগঞ্জ সভায় ঘটা বোমা হামলা। এই হামলায় ২২ জন মানুষ মারা যায়। হামলার জন্য তদন্তকারী কমিটি  যে কারণটি উল্লেখ করেছেন তা হ'ল স্থানীয় সংসদ সদস্য শামীম ওসমান জামায়াতে ইসলামী বাংলাদেশের শীর্ষস্থানীয় নেতাদের নারায়ণগঞ্জে নিষিদ্ধ করেছিলেন। এর বদলা হিসেবে জামায়াতের পৃষ্ঠপোষকতা প্রাপ্ত হরকত-উল-জিহাদ আল-ইসলামী সভায় অংশ নেওয়া সংসদ সদস্য শামীম ওসমানকে হত্যা করার জন্য আক্রমণ করে।

## আক্রমণ
২০০১ সালের ১৬ জুন বাংলাদেশের নারায়ণগঞ্জে বাংলাদেশ আওয়ামী লীগের স্থানীয় কার্যালয়ে একটি সভায় বোমা হামলা করা হয়। হামলায় আহত হন স্থানীয় সংসদ সদস্য শামীম ওসমান। বিস্ফোরণে কার্যালয়ের ছাদ ধ্বংস হয়ে যায়। হামলার জন্য বোমাটি অফিসের একটি টেবিলের নিচে রাখা ছিল।

## বিচার
এপ্রিল ২০০১ সালে বোমা হামলার অভিযোগে ২৭ জনকে আসামি করে মামলা দায়ের করা হয়েছিল। বাংলাদেশ জাতীয়তাবাদী দল সরকারের অধীনে মামলাটি বন্ধ হয়ে যায়। ২০০৯ সালে বাংলাদেশ আওয়ামী লীগ ক্ষমতায় আসার পরে মামলাটি পুনরায় শুরু করা হয়। কিন্তু অভিযুক্তদের আদালতে আনতে ব্যর্থ হওয়ায় বিচার স্থগিত হয়ে যায়। হরকাত-উল-জিহাদ আল-ইসলামীর প্রধান মুফতি হান্নানকে জেল হেফাজতে থাকলেও তাকে আদালতে হাজির করা যায় নি, কারণ তিনি সারা বাংলাদেশে ৫১ টি মামলায় অভিযুক্ত। এই কারণে বিচারে বিলম্ব হয়েছে। আসামিদের মধ্যে দু'জন ভারতের নয়াদিল্লি কারাগারে আটক আছে এবং অন্য দুজনকে জামিনে মুক্তি দেওয়া হয়েছে।

## প্রতিক্রিয়া

* প্রধানমন্ত্রী শেখ হাসিনা বলেছিলেন, "আমি জাতিকে গণতন্ত্রের স্বার্থে এই জাতীয় রাজনৈতিক সন্ত্রাসবাদ প্রতিরোধ করার আহ্বান জানাই"।

## তথ্যসূত্র

বিষয়শ্রেণী:বাংলাদেশে সন্ত্রাসবাদ
বিষয়শ্রেণী:নারায়ণগঞ্জ
বিষয়শ্রেণী:বাংলাদেশের ভবনে বোমা হামলা
বিষয়শ্রেণী:২০০১-এ বাংলাদেশ
বিষয়শ্রেণী:বাংলাদেশে আত্মঘাতী বোমা হামলা
বিষয়শ্রেণী:বাংলাদেশের দাপ্তরিক ভবনে হামলা
বিষয়শ্রেণী:বাংলাদেশের সরকারি ভবন ও স্থাপনায় হামলা
বিষয়শ্রেণী:২০০১-এ বাংলাদেশে খুন
বিষয়শ্রেণী:বাংলাদেশ জামায়াতে ইসলামীর সহিংসতা
বিষয়শ্রেণী:বাংলাদেশ আওয়ামী লীগের উপর সহিংসতা
জাতীয় চার্চ পরিষদ বাংলাদেশ

**জাতীয় চার্চ পরিষদ বাংলাদেশ** হলো একটি খৃস্টান সংগঠন যা, ১৯৪৯ সালে **পূর্ব পাকিস্তান খ্রিস্টান কাউন্সিল** নামে প্রতিষ্ঠিত হয়। এটি ওয়ার্ল্ড কাউন্সিল অফ চার্চ এবং খ্রিস্টান কনফারেন্স অফ এশিয়ার সদস্য।

## ইতিহাস
১৯৭১ সালে বাংলাদেশ স্বাধীন হওয়ার পরে পূর্ব পাকিস্তান খ্রিস্টান কাউন্সিল নাম পরিবর্তন করে জাতীয় চার্চ পরিষদ বাংলাদেশ (এনসিসিবি) নামকরণ করে।  জাতীয় চার্চ পরিষদ বাংলাদেশের গীর্জাগুলোর একটি জাতীয় এবং বৈশ্বিক একতার জন্য কাজ করে। এছাড়া ন্যায়বিচার, মানবতাবাদী এবং শান্তিপূর্ণ সমাজ গঠনে খ্রিস্টান বিশ্বাস, সাক্ষ্য এবং পরিষেবাদি প্রচারের জন্য বৈচিত্র্যময় কিন্তু বৃহত্তর স্বার্থে সব গীর্জাকে একত্রিত করতে চায়। এখানে রোমান ক্যাথলিক এবং অন্যান্য সংস্থা একসাথে কাজ করে। প্রায় ১৫ টি প্রোটেস্ট্যান্ট ধর্মীয় গির্জা এবং 8 টি খ্রিস্টান সংগঠন/সমিতি রয়েছে এখানে।

## অধীনস্থ গীর্জা

* বাংলাদেশ ব্যাপটিস্ট চার্চ সংঘ  
* বাংলাদেশ বাওম ট্রাইবাল ব্যাপটিস্ট চার্চ  
* বাংলাদেশ খ্রিস্টান চার্চ  
* বগুড়া খ্রিস্টিয় মন্ডোলি (বগুড়া ক্রিশ্চিয়ান চার্চ)  
* বাংলাদেশ প্রচারিত পবিত্র চার্চ  
* বাংলাদেশ গসপেল ব্যাপটিস্ট চার্চ  
* বাংলাদেশ মেথোডিস্ট চার্চ  
* বিশ্বাসী চার্চ বাংলাদেশ  
* হাউস চার্চ অফ বাংলাদেশের  
* চার্চ অব বাংলাদেশের  
* চার্চ অব গড  
* বাংলাদেশের প্রেসবিটারিয়ান চার্চ  
* দ্য সেলভেশন আর্মি  
* ট্রিনিটি লুথেরান চার্চ ট্রাস্ট  
* ইউনাইটেড পেন্টিকোস্টাল চার্চ অফ বাংলাদেশের

## আরো দেখুন

* বাংলাদেশে খ্রিস্টধর্ম

## বহিঃসংযোগ

* সরকারী ওয়েবসাইট 
* ওয়ার্ল্ড কাউন্সিল অফ গীর্জা তালিকা

বিষয়শ্রেণী:বাংলাদেশে খ্রিস্টধর্ম
বিষয়শ্রেণী:এশিয়া ভিত্তিক খ্রিস্টান সংগঠন
বিসমিল্লাহ (দ্ব্যর্থতা নিরসন)

**বিসমিল্লাহ** বলতে যেসব বিষয় বোঝায়-

*১. বিসমিল্লাহির রহমানির রহিম –মুসলিররা কোন কাজ আল্লাহর নামে শুরু করার জন্য এটি উচ্চারণ করে থাকেন।
*২. বিসমিল্লাহ এয়ারলাইন্স –বাংলাদেশের বিমান সংস্থা
*৩. বিসমিল্লাহ্ খান –ভারতীয় সুরকার
*৪. বিসমিল্লাহ গ্রুপ –বাংলাদেশের পোশাক উৎপাদনকারী
ইম্ফল পূর্ব জেলা

**ইম্ফল পূর্ব জেলা** উত্তর-পূর্ব ভারতের মণিপুর রাজ্যের একটি জেলা। এটির রাজ্যের ১৬টি জেলার মধ্যে একটি। প্রোম্পাট শহর জেলার প্রশাসনিক সদরদপ্তর। ২০১১ সালের হিসাব অনুযায়ী এটি ইম্ফল পশ্চিমের জেলার পরে রাজ্যের দ্বিতীয় জনবহুল জেলা।

## ইতিহাস
ইম্ফাল পূর্ব জেলাটি ইম্পাল জেলার পূর্ব অংশ নিয় ১৮ জুন ১৯৯৭ সালে গঠন করা হয়। এ অংশের বড় শহর প্রোম্পাটে এর সদরদপ্তর স্থাপন করা হয়।

## জনসংখ্যা

২০১১ সালের ভারতীয় জনগণনা অনুসারে, ইম্ফল পশ্চিম জেলার মোট জনসংখ্যা ৪৫২,৬৬১ জন, মাল্টার রাষ্ট্রের মোট জনসংখ্যার সমান। এটি ভারতের মোট ৬৪০টি জেলার মধ্যে ৫৫১তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৬৩৮ জন (প্রতি বর্গমাইলে ১৬৫০ জন) লোক বসবাস করে। ২০০২-২০১১ এর দশকে এ জেলার জনসংখ্যা বৃদ্ধির হার ছিল ১৪.৬৩%। ইম্ফল পশ্চিমে নারী পুরুষের অনুপাত হল প্রতি ১০,০০০ পুরুষের বিপরীতে ১০১১ জন মহিলা। এবং জেলার সাক্ষরতার হার ৮২.৮১%।

### ভাষা
২০১১ সালের আদমশুমারি অনুসারে, জিরিবামসহ ইম্ফাল পূর্ব জেলা মানুষ যে সকল ভাষা কথা বলে; মনিপুরী (৩৮৮৫৮২), বাংলা (২৩,১৮৬), কাবুই (৭,২৬৪), নেপালি (৬,৯০৩), হিন্দি (৬,৭২২), টংখুল (৪,২০৮), হামার (৩,৮২৩), থাডৌ (২,৬২২), অন্যরা (৯,৩৯১)।

## প্রশাসনিক বিভাগ

জেলাটি তিনটি মহকুমা বা উপজেলায় বিভক্ত:
* পরম্পত
* কাইরাও বিত্র
* সাওমবাং

সম্প্রতি, ইম্ফাল পূর্ব জেলা থেকে জিরিবাম, বোরোবেক্রা এবং বাবুখাল মহকুমা নিয় জিরিবাম জেলা গঠিত হয়েছে।

## তথ্যসূত্র


বিষয়শ্রেণী:মণিপুরের জেলা
মিয়া আবদুল্লাহ ওয়াজেদ

**মিয়া আবদুল্লাহ ওয়াজেদ** যিনি **আবদু মিয়া** নামেও পরিচিত। বাংলাদেশী রাজনীতিবিদ।  ব্রাহ্মণবাড়িয়া-৪ (আখাউড়া ও কসবা) আসনের সাবেক সংসদ সদস্য। তিনি বাংলাদেশ জাতীয়তাবাদী দলের প্রার্থী হিসেবে ১৯৯১ সালের ভোটে এমপি হন। ১৯৯৬ সালের  ১৫ ফেব্রুয়ারির নির্বাচনেও তিনি এমপি হন।

## জন্ম ও প্রাথমিক জীবন
মিয়া আবদুল্লাহ ওয়াজেদ ব্রাহ্মণবাড়িয়া জেলায় কসবা উপজেলায় জন্মগ্রহণ করেন। 

## রর জকটির্মজীবন
মিয়া আবদুল্লাহ ওয়াজেদ বিএনপির রাজনীতিবিদ। তিনি ১৯৯১ সালের ভোটে বিএনপির আবদুল্লাহ ওয়াজেদ এমপি হন। ১৯৯৬ সালের বিতর্কিত ১৫ ফেব্রুয়ারির নির্বাচনেও তিনি এমপি হন।

## আরও দেখুন

* পঞ্চম জাতীয় সংসদ সদস্যদের তালিকা
* ষষ্ঠ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* পঞ্চম জাতীয় সংসদ সদস্যদের তালিকা (১৯৯১) –জাতীয় সংসদ
* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ

বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জীবিত ব্যক্তি
আহমাদি গভর্নরেট

**আহমাদি প্রশাসনিক অঞ্চল** (আরবি: محافظة الأحمدي মুহাফাজাত আল-আহমাদি) কুয়েতের ছয়টি প্রশাসনিক অঞ্চলের মধ্যে একটি। এটি দেশের দক্ষিণাঞ্চলে অবস্থিত এবং এর শ্যামলিমা ও ব্রিটিশ স্থাপত্যের জন্য এটি কুয়েতে বিখ্যাত। কুয়েতের বেশ কয়েকটি তেল শোধনাগার এখানে অবস্থিত হওয়ায় আহমাদি কুয়েতের অর্থনীতির একটি গুরুত্বপূর্ণ অংশ। প্রধান আবাসিক অঞ্চলগুলির মধ্যে রয়েছে আবু হালিফা, রিক্কাহ এবং মানগাফ। আহমাদিতে কুয়েতের কয়েকটি স্পোর্টস ক্লাব এবং কমপ্লেক্সের অবস্থান। কুয়েত জাতীয় পেট্রোলিয়াম কোম্পানী সদর দফতর আহমাদিতে অবস্থিত।

আহমাদি তৎকালীন কুয়েত তেল কোম্পানির (কেওসি) সদরদফতর হিসেবে অধিক পরিচিত।

১৯৪৭ সাল থেকে ১৯৭০ সাল পর্যন্ত এবং সম্ভবত এর পরেও এখানে বেশ কয়েক হাজার ব্রিটিশ প্রাক্তন প্যাট এবং তাদের পরিবারের বসবাস ছিল। মূল শহরের নকশা গ্রিড টাইপের ছিল এবং একে অপরের ডান কোণে রাস্তাগুলি বিন্যস্ত ছিল এবং সংখ্যাসূচক নাম দেওয়া হয় (উদাঃ ১ম স্ট্রিট, ২য় স্ট্রিট এভাবে পর্যায়ক্রমে)। ডান ভাগে এভিনিউগুলোর অবস্থান ছিল। শহরটি সমুদ্রের প্রায় ৭ মাইল (১১ কিমি) দূর থেকে এর দিকে ঢালুতে নির্মিত হয়। পাহাড়ের চূড়া দিয়ে আড়াআড়ি চলা সড়কটিকে "প্রধান সড়ক" বলা হয়। এটি কেওসি-র সদরদফতরেকে উপরের স্তরে স্থাপন করেছে। এটি কেওসি র‌্যাঙ্কের ক্রম ধরে পাহাড়ের নিচে নেমেছে। শহরের হুবারা ক্লাব ছিল - এটি সুইমিং পুল, সভা ঘর, রেস্তোঁরা, স্কোয়াশ কোর্ট, টেনিস কোর্ট ইত্যাদি নিয়ে একটি কমপ্লেক্স ছিল। কেওসির কর্মচারীরা এই ক্লাবে প্রতিদিন মিলিত হতো ও আড্ডা দিতো। তাদের সন্তানরা তাদের বেশিরভাগ সময় এখানে কাটাতো। 'পাহাড়ের' নিচের দিকে ছিল 'সৌক' বা কেনাকাটার এলাকা; একটি সিনেমা হল ছিল, এটি এখন বন্ধ এবং কয়েকটি দোকান আছে।

আহমাদি নিম্নলিখিত জেলাগুলো নিয়ে গঠিত:

* আবু হালিফা
* আহমাদি জেলা
* দাহির
* এগাইলা
* ফাহাহিল
* ফিনতাস
* হাদিয়া
* জাবের আল আলী
* মাহবৌলা
* মানগাফ
* রাক্কা
* ওয়াফরা
* সুবাহিয়া
* সাবাহ আল আহমাদ সামুদ্রিক শহর (খিরান)

## খেলাধুলা
আল-আহমাদি স্টেডিয়ামটি আল আহমাদিতে অবস্থিত।

## সরকার
জাবির আবদুল্লাহ দ্বিতীয় জাবির আবদুল্লাহ ১৯৬২-১৯৮৫ সালে গভর্নর হিসাবে দায়িত্ব পালন করেন।  ১৯৯৬-১৯৯৯ সালে গভর্নর হিসাবে দায়িত্ব পালন করেন।

## তথ্যসূত্র


বিষয়শ্রেণী:কুয়েতের গভর্নরেট
লেভেন্তে রিজ

**লেভেন্তে রিজ** (২ ডিসেম্বর ১৯৭৪ – ১৯ সেপ্টেম্বর ২০১৯) একজন হাঙ্গেরীয় শিক্ষাবিদ ও রাজনীতিবিদ ছিলেন। তিনি ২০১০ সাল থেকে ২০১৪ সাল পর্যন্ত হাঙ্গেরীয় আইনসভায় রাকোসমেন্তে সংসদীয় আসনের সাংসদ হিসেবে দায়িত্ব পালন করেছেন। তিনি ১ অক্টোবর ২০০৬ থেকে মৃত্যুর পূর্ব পর্যন্ত রাকোসমেন্তের মেয়র ছিলেন।

তিনি ১৪ মে ২০১০ থেকে ৫ মে ২০১৪ পর্যন্ত অর্থ ও তথ্য প্রযুক্তি সংক্রান্ত কমিটির সদস্য হিসেবে দায়িত্ব পালন করেছিলেন।

২০১৯ সালের ১৩ আগস্ট লেভেন্তে রিজ ঘোষণা দিয়েছিলেন যে, তিনি স্বাস্থ্যগত কারণে ২০১৯ সালের হাঙ্গেরীয় স্থানীয় সরকার নির্বাচনে প্রতিদ্বন্দ্বিতা করবেন না। তিনি ২০১৯ সালের ১৯ সেপ্টেম্বর মৃত্যুবরণ করেন।

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:বুদাপেস্টের রাজনীতিবিদ
বিষয়শ্রেণী:হাঙ্গেরীয় শিক্ষাবিদ
বিষয়শ্রেণী:হাঙ্গেরীয় রাজনৈতিক বিজ্ঞানী
বিষয়শ্রেণী:হাঙ্গেরির বিভিন্ন স্থানের মেয়র
বিষয়শ্রেণী:ইওটভোস লোরান্ড বিশ্ববিদ্যালয়ের প্রাক্তন শিক্ষার্থী
বাংলার শক্তিপীঠের তালিকা

[thumb|[তারাপীঠ, বাংলার অন্যতম শক্তিপীঠ]]
শক্তিপীঠ হলো হিন্দুধর্মের পবিত্রতম তীর্থগুলির অন্যতম। লোকবিশ্বাস অনুসারে, শক্তিপীঠ নামাঙ্কিত তীর্থগুলিতে দেবী দাক্ষায়ণী সতীর দেহের নানান অঙ্গ প্রস্তরীভূত অবস্থায় রক্ষিত আছে। এখানে বাংলার শক্তিপীঠের একটি তালিকা দেওয়া হলো।

## পশ্চিমবঙ্গে শক্তিপীঠ

* কালীঘাট, কলকাতা – দেবী কালী
* কংকালীতলা, বীরভূম‌‌– দেবী কংকালেশ্বরী
* নলহাটি, বীরভূম – দেবী নলাটেশ্বরী
* সাঁইথিয়া, বীরভূম – দেবী নান্দিকেশ্বরী
* লাভপুর, বীরভূম – দেবী ফুল্লরা
* বক্রেশ্বর, বীরভূম – দেবী মহিষমর্দিনী
* তারাপীঠ, বীরভূম - দেবী তারা (শক্তিপীঠ নয়, এটি মহাবিদ্যা মন্দির)
* কিরীটেশ্বরী, মুর্শিদাবাদ – দেবী কিরীটেশ্বরী

* পাণ্ডুয়া (প্রদ্যুম্ন), হুগলি – দেবী শৃঙ্খলা (এখন বহিরাগত আক্রমণ এর ফলে এখানে একটি মিনার আছে)
* তমলুক (তাম্রলিপ্ত), পূর্ব মেদিনীপুর – দেবী বর্গভীমা
* ক্ষীরগ্রাম, পূর্ব বর্ধমান – দেবী যোগাদ্যা
* কেতুগ্রাম, পূর্ব বর্ধমান – দেবী বাহুলা এবং বাহুলাক্ষী
* অট্টহাস, কাটোয়া, পূর্ব বর্ধমান - দেবী আটহাস
* রত্নাবলী, খানাকুল, হুগলি জেলা – দেবী কুমারী
* কোগ্রাম উজানী, পূর্ব বর্ধমান – দেবী মঙ্গলচণ্ডী
* আমতা, হাওড়া – দেবী মালাইচন্ডী
* ঢাকেশ্বরী মাতার মন্দির, কুমারটুলি - ঢাকেশ্বরী দেবী( স্বাধীনতার সময় বাংলাদেশ এর ঢাকা থেকে এইটি নিয়ে আসা হয় ওখানকার পুরোহিত এর সাহায্যে , ঢাকার মন্দির টি তে রেপ্লিকা বসানো আছে) 
* পতিরাম, দক্ষিণ দিনাজপুর – দেবী  বিদ্দেশ্বরী
* ত্রিস্রোতা শ্রী শ্রী বোদেশ্বরী শক্তিপীঠ ও ত্রিস্রোতা মহাপীঠ, বোদাগঞ্জ, জলপাইগুড়ি জেলা – দেবী ভ্রামরী

## বাংলাদেশে শক্তিপীঠ

* সুগন্ধা, বরিশাল – দেবী সুগন্ধা
* সিলেট, সিলেট – দেবী মহালক্ষ্মী, জৈনপুর, দক্ষিণ সুরমা, সিলেট। 
*চট্টেশ্বরী মন্দির, চট্টগ্রাম জেলা - দেবী চট্টেশ্বরী 
* সীতাকুণ্ড, চট্টগ্রাম – দেবী ভবানী
* জয়ন্তী, সিলেট – দেবী জয়ন্তী
* সাতক্ষীরা – দেবী যশোরেশ্বরী
* করতোয়া, বগুড়া – দেবী অপর্ণা
* শ্রীহট্ট- সিলেট- দেবী শৈলবাসিনী
* কন্যাশ্রম সীতাকুন্ড- দেবী সর্বানী

## ত্রিপুরার শক্তিপীঠ

* মাতাবাড়ি, উদয়পুর – দেবী ত্রিপুরসুন্দরী

বিষয়শ্রেণী:ত্রিপুরার হিন্দু মন্দির
বিষয়শ্রেণী:বাংলাদেশের হিন্দু মন্দির
বিষয়শ্রেণী:পশ্চিমবঙ্গের হিন্দু মন্দির
বিষয়শ্রেণী:শক্তিপীঠ
বিষয়শ্রেণী:বাংলাদেশের ধর্মীয় ভবন ও স্থাপনার তালিকা
আরামবাগ লোকসভা কেন্দ্র

**আরামবাগ লোকসভা কেন্দ্র** হল ভারতের ৫৪৩টি সংসদীয় কেন্দ্রের মধ্যে অন্যতম। পশ্চিমবঙ্গের হুগলি-আরামবাগকে কেন্দ্র করে এই নির্বাচনী কেন্দ্রটি গঠিত। ২৯ নং আরামবাগ লোকসভা কেন্দ্রের অন্তর্গত ছয়টি বিধানসভা কেন্দ্র হুগলি জেলায় অবস্থিত এবং একটি বিধানসভা কেন্দ্র পশ্চিম মেদিনীপুর জেলায় অবস্থিত। এই কেন্দ্রটি পূর্বে উন্মুক্ত ছিল কিন্তু ২০০৯ সালে তপসিলি জাতির জন্য সংরক্ষিত হয়।

## বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পশ্চিমবঙ্গ এর আরামবাগ (এসসি) লোকসভা কেন্দ্রে ২০০৬ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:
* ১৯৬ নং হরিপাল
* ১৯৮ নং তারকেশ্বর
* ১৯৯ নং পুরশুড়া
* ২০০ নং আরামবাগ (এসসি)
* ২০১ নং গোঘাট (এসসি)
* ২০২ নং খানাকুল
* ২৩২ নং চন্দ্রকোণা (এসসি)

পূর্বে নিম্নলিখিত বিধানসভা কেন্দ্রগুলি আরামবাগ লোকসভা কেন্দ্রের অন্তর্গত ছিল:
* ১৮৫ নং তারকেশ্বর
* ১৯২ নং পুরশুড়া
* ১৯৩ নং খানাকুল (এসসি)
* ১৯৪ নং আরামবাগ
* ১৯৫ নং গোঘাট (এসসি)
* ১৯৬ নং চন্দ্রকোণা
* ১৯৭ নং ঘাটাল (এসসি)
## সংসদ সদস্য

### সাধারণ নির্বাচন, ১৯৬৮-২০১৯
বেশিরভাগ প্রতিযোগিতা ছিল বিভিন্ন ধরনের।তবে, কেবল বিজয়ী এবং রানারআপের নিচে উল্লেখ করা হয়েছে:

## নির্বাচনী ফলাফল

### সাধারণ নির্বাচন ২০২৪

### সাধারণ নির্বাচন, ২০১৪

## সাম্প্রতিক পরিসংখ্যান

## তথ্যসূত্র

বিষয়শ্রেণী:পশ্চিমবঙ্গের লোকসভা কেন্দ্র
বিষয়শ্রেণী:হুগলি জেলার রাজনীতি
জৈন্তা রাজবাড়ী

thumb|জৈন্তা  রাজবাড়ীর ভঙ্গাংশ
**জৈন্তা  রাজবাড়ী**  জৈন্তাপুর, সিলেট, বাংলাদেশ অবস্থিত। এটি জয়ন্তীয়া রাজ্যের রাজার বাসভবন ছিল। "জৈন্তা" শব্দটি জয়ন্তী দেবী বা জৈন্তেশ্বরীর মাজার থেকে এসেছে, যা দুর্গা দেবীর একটি অবতার। 

## তথ্যসূত্র

বিষয়শ্রেণী:বাংলাদেশের দর্শনীয় স্থান
বিষয়শ্রেণী:স্থাপত্য ইতিহাস
বিষয়শ্রেণী:বাংলাদেশের স্থাপত্য
বিষয়শ্রেণী:সিলেট জেলা
ভিন্স হগ

**ভিনসেন্ট রিচার্ড হগ** (; জন্ম: ৩ জুলাই, ১৯৫২) সলসবারি এলাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। তন্মধ্যে, ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে অংশ নিয়েছিলেন।

ঘরোয়া প্রথম-শ্রেণীর জিম্বাবুয়ীয় ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন **ভিন্স হগ**।

## প্রথম-শ্রেণীর ক্রিকেট
১৯৭১-৭২ মৌসুম থেকে ১৯৮৩-৮৪ মৌসুম পর্যন্ত ভিন্স হগের প্রথম-শ্রেণীর খেলোয়াড়ী জীবন চলমান ছিল। এক দশকের অধিক সময় জিম্বাবুয়ে দলের পক্ষে খেলেন। এ পর্যায়ে বয়সভিত্তিক খেলা থেকে শুরুর করে জাতীয় পর্যায়ে খেলেছেন তিনি।

প্রথম-শ্রেণীর ক্রিকেটের ইতিহাসে ধীরগতিসম্পন্ন ইনিংসের ন্যায় অগৌরবজনক রেকর্ডের সাথে স্বীয় নামকে জড়িয়ে রেখেছেন। ১৯৭৯-৮০ মৌসুমে পিটারমারিৎজবার্গে অনুষ্ঠিত জিম্বাবুয়ে - রোডেশিয়া বি দলের সদস্যরূপে নাটাল বি দলের বিপক্ষে ৮৭ মিনিট ক্রিজে অবস্থান করে শূন্য রান করেন।

১৯৭১-৭২ মৌসুমে কারি কাপে রোডেশিয়ার পক্ষে অভিষেক ঘটে তার। অবশ্য পরবর্তী তিন বছরে আর কোনো খেলায় অংশগ্রহণের সুযোগ পাননি তিনি। এরপর অবশ্য দলের নিয়মিত সদস্যের মর্যাদা লাভ করেছিলেন তিনি। এরপূর্বে ১৯৮২ সালে ইংল্যান্ডে অনুষ্ঠিত আইসিসি ট্রফির শিরোপা বিজয়ী জিম্বাবুয়ে দলের অন্যতম সদস্য ছিলেন তিনি। ঐ বছরের শীতকালে নিজস্ব শেষ মৌসুমে সদ্য টেস্ট মর্যাদাপ্রাপ্ত শ্রীলঙ্কা দলের বিপক্ষে ব্যক্তিগত সেরা বোলিং পরিসংখ্যান ৬/২৬ গড়েন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ভিন্স হগ। ঐ সময়ে জিম্বাবুয়ে দল টেস্ট মর্যাদা বহির্ভূত দল ছিল। ফলে, টেস্ট ক্রিকেটে অংশগ্রহণের সুযোগ পাননি। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে অভিষেক ঘটে তার। এরপর, ১৬ জুন, ১৯৮৩ তারিখে সাউদাম্পটনে একই দলের বিপক্ষে সর্বশেষ ওডিআইয়ে অংশ নেন তিনি। এ দুটো খেলাই ১৯৮৩ সালের ক্রিকেট বিশ্বকাপ প্রতিযোগিতার ছিল। ১৯৮৩ সালের ক্রিকেটে বিশ্বকাপে সর্বশেষ খেলাগুলোয় অংশ নেন তিনি।

## অবসর
ক্রিকেট খেলা থেকে অবসর গ্রহণের পর ব্যবসায় জগতের দিকে ধাবিত হন। আবাসন শিল্পে ব্যবস্থাপকের ভূমিকায় অবতীর্ণ হন তিনি। এরপর ২০০২ সালে জিম্বাবুয়ে ক্রিকেট ইউনিয়নের প্রধান নির্বাহী হিসেবে দায়িত্ব পালন করেন তিনি। রবার্ট মুগাবে সরকারের স্বৈরাচারী কর্মকাণ্ডে আন্তর্জাতিক চাপের ন্যায় কঠিন পরিস্থিতি মোকাবেলান্তে জিম্বাবুয়ে ক্রিকেটের হাল ধরেন তিনি। হগের স্থিরতাপূর্ণ কর্তৃপক্ষীয় সিদ্ধান্ত গ্রহণ ও খেলোয়াড়দের সাথে চমৎকার সম্পর্কে কিছু কঠিন পরিস্থিতি খুব সহজেই উৎরে যান।

## তথ্যসূত্র

## আরও দেখুন
* রডনি হগ
* কেভিন কারেন
* ডানকান ফ্লেচার
* অ্যান্ডি পাইক্রফট
* ১৯৮২ আইসিসি ট্রফি
* জিম্বাবুয়ের একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ীয় ক্রিকেট প্রশাসক
বিষয়শ্রেণী:রোডেশিয়ার ক্রিকেটার
বিষয়শ্রেণী:হারারে থেকে আগত ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
ফার্স্টপোস্ট

***ফার্স্টপোস্ট*** হলো একটি ভারতীয় সংবাদ ও গণমাধ্যম ওয়েবসাইট। এটি রিলায়েন্স ইন্ডাস্ট্রির মালিকানাধীন নেটওয়ার্কএইটিন গ্রুপের একটি অংশ। রিলায়েন্স *সিএনএন-নিউজএইটিন* ও *সিএনবিসি-টিভিএইটিন*ও পরিচালনা করে থাকে।

নেটওয়ার্কএইটিন গ্রুপের প্রতিষ্ঠাকালীন মালিক ছিলেন রাঘব বেহল। ২০১২ সালের জানুয়ারি মাসে মুকেশ আম্বানির রিলায়েন্স ইন্ডাস্ট্রিজ লিমিটেড এই গ্রুপটিতে ২,৭০০ কোটি রুপী বিনিয়োগ করে।

## তথ্যসূত্র

## বহিঃসংযোগ
* 

বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি
বিষয়শ্রেণী:ভারতীয় সংবাদ ওয়েবসাইট
বিষয়শ্রেণী:মুম্বইয়ের গণমাধ্যম
বিষয়শ্রেণী:ভারতের গণমাধ্যম কোম্পানি
বিষয়শ্রেণী:নেটওয়ার্ক১৮ গ্রুপ
বাংলাদেশে অপরাধ

থাম্ব
**[[বাংলাদেশ|বাংলাদেশে]] [[অপরাধ]]** মাদক পাচার, অর্থ পাচার, চাঁদাবাজি, চুক্তি ভিত্তিক হত্যাকাণ্ড, জালিয়াতি, মানব পাচার, ডাকাতি, দুর্নীতি, কালোবাজারি, রাজনৈতিক সহিংসতা, সন্ত্রাসবাদ এবং অপহরণের মতো বিভিন্ন রূপে অপরাধের উপস্থিতি রয়েছে।

প্রতিবেশী দেশগুলিতে উৎপাদিত মাদকের ট্রানজিট রুট হিসাবে বাংলাদেশ ব্যবহৃত হয়।  আন্তর্জাতিক মাদকদ্রব্য নিয়ন্ত্রণ বোর্ডের (আইএনসিবি) ২০০৭ সালের বার্ষিক প্রতিবেদনে বলা হয়েছে যে দক্ষিণ-পূর্ব এশিয়া থেকে ইউরোপের বাজারে হেরোইন চলাচল ও পাচারের জন্য এখন বাংলাদেশ মূল ট্রানজিট পয়েন্ট।  প্রতিবেদনে উল্লেখ করা হয়েছে যে বাংলাদেশ ও ভারতের মধ্যে সন্ধিহীন সীমান্ত মাদকদ্রব্য সীমান্ত সীমান্ত পাচারে অবদান রাখে। 

বাংলাদেশে মাদক পাচারের জ্ঞাত উপায় হ'ল পাকিস্তান থেকে বাণিজ্যিক যানবাহন এবং ভারত বা বার্মা থেকে ট্রেনে বঙ্গোপসাগর হয়ে ভারতে চালানে উপমহাদেশে ছড়িয়ে পড়ে। 

অনুমান করা হয় যে বাংলাদেশে মাদক পাচারে ১০ লক্ষ মানুষ জড়িত রয়েছে। 

২০০১ থেকে ২০০৩ পর্যন্ত বাংলাদেশ কর্তৃপক্ষ হতে জানানো মোট ১০,৩৩১ টি হত্যাকাণ্ড  হয়েছিল, সাম্প্রতিক বছরগুলিতে এটি উল্লেখযোগ্য বৃদ্ধি দেখিয়েছে। 

এশিয়া প্রশান্ত মহাসাগরীয় অঞ্চলে বাংলাদেশ সফটওয়্যার পাইরেসির অন্যতম প্রধান দেশ হিসাবে স্থান পেয়েছে।   অনুমান করা হয় এর ফলে সফটওয়্যার কোম্পানির  প্রতি বছর প্রায় ১০২ মিলিয়ন ডলার (মার্কিন ডলার) ক্ষতি হয়। 

## আরো দেখুন
* বাংলাদেশে পতিতাবৃত্তি
## তথ্যসূত্র

## বহিঃসংযোগ
* https://web.archive.org/web/20121211092221/http://www.janaojana.com/q-2980
* DOI.org
* https://web.archive.org/web/20150610193907/http://www.unafei.or.jp/english/pdf/RS_No71/No71_19PA_Chowdhury.pdf

বিষয়শ্রেণী:বাংলাদেশে অপরাধ
শাহ জিকরুল আহমাদ

**শাহ জিকরুল আহমাদ** (জন্ম: ১৬ নভেম্বর ১৯৫১- মৃত্যু: ৭ মে ২০২২) বাংলাদেশের ব্রাহ্মণবাড়িয়া জেলার রাজনীতিবিদ ছিলেন। তিনি জাতীয় সমাজতান্ত্রিক দলের নেতা ও ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের নেতৃত্বাধীন মহাজোট থেকে নৌকা প্রতীকে ২০০৮ সালের অষ্টম জাতীয় সংসদ নির্বাচনে সাংসদ নির্বাচিত হয়েছিলেন।

## জন্ম ও প্রাথমিক জীবন
শাহ জিকরুল আহমাদ ১৬ নভেম্বর ১৯৫১ সালে ব্রাহ্মণবাড়িয়া জেলার নবীনগর উপজেলার আলমনগর (উত্তরপাড়া) গ্রামে জন্মগ্রহণ করেন।

## রাজনৈতিক ও কর্মজীবন
শাহ জিকরুল আহমাদ হলেন হাসানুল হক ইনুর নেতৃত্বাধীন জাতীয় সমাজতান্ত্রিক দলের (জাসদ) রাজনীতিবিদ। তিনি ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের নেতৃত্বাধীন মহাজোট থেকে নৌকা প্রতীকে ২০০৮ সালের অষ্টম জাতীয় সংসদ নির্বাচনে সাংসদ নির্বাচিত হয়েছিলেন। ২০১৮ সালের জাতীয় সংসদ নির্বাচনে জাসদ থেকে মশাল প্রতীকে প্রার্থী হয়ে পরাজিত হন। 

## আরও দেখুন

* নবম জাতীয় সংসদ সদস্যদের তালিকা
* জাতীয় সমাজতান্ত্রিক দল
* হাসানুল হক ইনু

## তথ্যসূত্র

## বহিঃসংযোগ

* নবম জাতীয় সংসদ সদস্যদের তালিকা (২০০৮)  –জাতীয় সংসদ

বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:১৯৫১-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:ব্রাহ্মণবাড়িয়া জেলার ব্যক্তি
ওয়েন জেমস

**ওয়েন রবার্ট জেমস** (; জন্ম: ২৭ আগস্ট, ১৯৬৫) বুলাওয়াওতে এলাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৬ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ১৯৮০-এর দশকের শেষদিক থেকে ১৯৯০-এর দশকের সূচনাকাল পর্যন্ত জিম্বাবুয়ের ধ্রুপদী ব্যাটসম্যান ও চমকপ্রদ ফিল্ডার হিসেবে সুনাম কুড়িয়েছেন। এ সময়ে চারটি টেস্ট ও এগারোটি একদিনের আন্তর্জাতিকে অংশ নিয়েছেন তিনি। নিয়মিতভাবে দলের উইকেট-রক্ষণের দায়িত্বে ছিলেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিং করতেন **ওয়েন জেমস**।

## প্রথম-শ্রেণীর ক্রিকেট
১৯৮৬-৮৭ মৌসুম থেকে ১৯৯৬-৯৭ মৌসুম পর্যন্ত ওয়েন জেমসের প্রথম-শ্রেণীর খেলোয়াড়ী জীবন চলমান ছিল।

প্রথম-শ্রেণীর ক্রিকেটে ব্যক্তিগত সর্বোচ্চ রান করেন ২১৫। ১৯৯৫-৯৬ মৌসুমের লোগান কাপে মাতাবেলেল্যান্ডের সদস্যরূপে এ রান তুলেন। ঐ প্রতিযোগিতার চূড়ান্ত খেলায় উইকেট-রক্ষক হিসেবে এক ইনিংসে নয়জনকে ডিসমিসাল করে যৌথ রেকর্ডের ভাগীদার হন। সাতটি ক্যাচ ও দুইটি স্ট্যাম্পিং করেন তিনি। দ্বিতীয় ইনিংসে তিনি আরও চারটি ক্যাচ গ্লাভসবন্দী করেন। খেলায় তিনি সর্বমোট ১৩ ডিসমিসাল ঘটান। একই খেলায় প্রথম ইনিংসে ৯৯ ও দ্বিতীয় ইনিংসে অপরাজিত ৯৯ রান করে নতুন রেকর্ড গড়েন। একমাত্র খেলোয়াড়ে হিসেবে এ দ্বৈত অর্জন করা থেকে বঞ্চিত হয়েছিলেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন ওয়েন জেমস। ১৬ ডিসেম্বর, ১৯৯৩ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৬ অক্টোবর, ১৯৯৪ তারিখে হারারেতে সফরকারী শ্রীলঙ্কার বিপক্ষে সর্বশেষ টেস্টে অংশ নেন তিনি।

১৯৯৩-৯৪ ও ১৯৯৪-৯৫ মৌসুমে অনুষ্ঠিত সবকটি টেস্টে অংশগ্রহণ করেন। তবে, খেলাগুলোয় তেমন কোনো প্রভাববিস্তার করতে পারেননি। ফলশ্রুতিতে, বিখ্যাত উইকেট-রক্ষক ও ব্যাটসম্যান অ্যান্ডি ফ্লাওয়ার তার স্থলাভিষিক্ত হয়েছিলেন।

ক্রিকেট খেলা থেকে অবসর গ্রহণের পর ২০১০ থেকে ২০১৪ সময়কালে জাতীয় দল নির্বাচকমণ্ডলীর অন্যতম সদস্যরূপে দায়িত্ব পালন করেন।

## তথ্যসূত্র

## আরও দেখুন
* গ্যারি ক্রকার
* টয়ান্ডা মুপারিয়া
* ম্যাশোনাল্যান্ড ক্রিকেট দল
* ১৯৯২ ক্রিকেট বিশ্বকাপ দলসমূহ
* জিম্বাবুয়ের টেস্ট ক্রিকেটারদের তালিকা
* জিম্বাবুয়ের একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের ক্রিকেট কোচ
বিষয়শ্রেণী:জিম্বাবুয়ে জাতীয় ক্রিকেট দলের কোচ
বিষয়শ্রেণী:বুলাওয়েও থেকে আগত ক্রিকেটার
বিষয়শ্রেণী:মাতাবেলেল্যান্ডের ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:উইকেট-রক্ষক
হালিশহর মেহের আফজল উচ্চ বিদ্যালয়

**হালিশহর মেহের আফজল উচ্চ বিদ্যালয়** বাংলাদেশের চট্টগ্রাম জেলার সিটি কর্পোরেশন এলাকায় অবস্থিত একটি বিদ্যালয়। এটি ১৯৪১ সালে প্রতিষ্ঠা হয়। 

## ইতিহাস
চট্টগ্রাম বন্দর হালিশহর এলাকার  বিশিষ্ট সমাজ সেবক ও বিদ্যুৎসাহী ব্যক্তিবর্গের প্রচেষ্টায় ১৯৪১ সালে  বিদ্যালয় প্রতিষ্ঠিত হয়। শুরুতে এটি  ইংরেজি মাধ্যম  বিদ্যালয় হিসাবে যাত্রা করে। ১৯৫০ সাল পর্যন্ত   ইংরেজি মাধ্যম শিক্ষা বিদ্যমান ছিল। বিদ্যালয় পরিচালনার জন্য ১৯৫৪ সালে তৎকালীন তরুণ  ছাত্র নেতা ভাষা সৈনিক জামাল উদ্দীন নুরী বিদ্যারত্নকে দায়িত্ব প্রদান করা হয়।  তিনি প্রথম প্রধান শিক্ষক হিসেবে দায়িত্ব পালন করেন। ১ নভেম্ভর ১৯৫৪ সালে  জুনিয়র উচ্চ ইংরেজি বিদ্যালয়ে উন্নীত করা হয়।১৯৫৬ সালে পরিচালনা কমিটির এক সভায় উচ্চ ইংরেজি বিদ্যালয়ে উন্নীত করার জন্য চুড়ান্তভাবে একটি প্রস্তাব গ্রহণ করা হয়। স্থানীয় শিক্ষা বিভাগ কর্তৃপক্ষের মাধ্যমে পূর্ববঙ্গীয় মাধ্যমিক শিক্ষা সংসদের নিকট উক্ত প্রস্তাব অনুমোদনের দরখাস্ত করা হয়। ১৭ মে ১৯৫৭  সালে ‘‘**হালিশহর সেন্ট্রাল উচ্চ বিদ্যালয়’**’ নামে  ঢাকা শিক্ষা বোর্ডের স্বীকৃতি লাভ করে। ১৯৫৭ সালে বোর্ডের পরিচালনাধীন প্রবেশিকা পরীক্ষা কেন্দ্র হিসেবে  **হালিশহর সেন্ট্রাল উচ্চ বিদ্যালয়** বোর্ড থেকে অনুমোদন লাভ করে। দাতা সদস্য মেহের আফজল বেগম বিদ্যালয়ের নামে জমি ও অর্থ দানে অবদান রাখায়  ১৯৬৫ সালে  হালিশহর সেন্ট্রাল উচ্চ বিদ্যালয় নাম পরিবর্তন করে **হালিশহর মেহের আফজল উচ্চ বিদ্যালয়**  নামে নামকরণ করা হয়।

## তথ্যসূত্র

## বহিঃসংযোগ

বিষয়শ্রেণী:চট্টগ্রামের বিদ্যালয়
বিষয়শ্রেণী:১৯৪১-এ প্রতিষ্ঠিত
বিষয়শ্রেণী:হালিশহর
বশির ইবনে সা'দ

**বশির ইবনে শা'আদ**  ছিলে মুহাম্মাদ  স. এর একজন সাহাবা।  তিনি বনু খাজরা গোত্রের সদস্য ছিলেন এবং পরবর্তীতে একজন নেতায় পরিণত হন। তিনি প্রথম ব্যক্তি যিনি সাকিফায় প্রথম খলিফা আবু বকর (রা:) এর সঙ্গে মিলিত হন। সেখানে নবীর উত্তরাধিকার নিয়ে বড় আকারের বিভাজন হয় এবং তিনি তা সফলতার সঙ্গে মোকাবিলা করেন।

## জীবনী
### প্রাক জীবন
তিনি বনু খাজরা গোত্রের প্রথম মুসলমানদের একজন। উপযুক্ত বয়সে পৌছানোর পরে তিনি বনু খাজরা গোত্রের দলপতি হন।

### ৬১০-৬৩২: মুহাম্মাদের যুগ
তিনি বদরের যুদ্ধে অংশগ্রহণকারী সাহাবা ছিলেন। তিনি বনু আউস গোত্রের দলপতি হন।

## মুহাম্মদের যুগে সামরিক অভিযান

তিনি বদর যুদ্ধে অংশগ্রহণ করেন। মুসলিম বাহিনীর সাথে ৭০ টি উট আর দুটি ঘোড়া ছিলো। ফলে মুসলিম বাহিনীকে হয় হেটে যেতে হয় অথবা উট প্রতি তিন থেকে চারজন করে আরোহণ করে যেতে হয়। কিছু প্রাক মুসলিম উৎস থেকে জানা যায় বড় আকারের যুদ্ধের আশঙ্কা করা হয়নি, পরবর্তী কালের তৃতীয় খলিফা উসমান তার অসুস্থ স্ত্রী, মুহাম্মদ স. এর কন্যা, রুকাইয়া বিনতে মুহাম্মদ এর জন্যে থেকে যান। সালমান ফার্সিও যুদ্ধে যোগ দিতে পারেনি কারণ তখনও তিনি মুক্ত মানুষ ছিলেন না।

তার নেতৃত্বে একটি সামরিক অভিযান পরিচালিত হয় যা বশির ইবনে সাআদ আনসারির অভিযান নামে পরিচিত। সাত হিজরিতে ঘটনাটি শাবানে ঘটে।

### মুহাম্মদের উত্তরাধিকার
সীরাত ইবনে ইসহাক (মুহাম্মদ স. এর প্রথম আত্মজীবনী) এবং সীরাত ইবনে হাছামসহ অনেক বইয়ে উল্লেখ আছে যখন মুহাম্মদ স. মারা যান তখন তার সাহাবাগণ জানাজার কাজে ব্যস্ত ছিলেন তখন তাদের জানানো হয় মদিনার একদল আনসার জমায়েত হয়েছে। তারা নবীর উত্তরসূরী নিয়ে আলোচনা করছে এবং খাজরাজ গোত্রের দলপতি সাদ ইবনে উবাদাহ নবীর উত্তরাধিকার হিসেবে একজন শক্ত প্রার্থী। গৃহযুদ্ধের আশংকায় আবু বকর,  উমর এবং আবু উবায়দাহ ইবনে আল জাররাহ সেখানে দ্রুত উপস্থিত হন। আনসারদের প্রায় সবাই সাদ ইবনে উবাইদাহর খিলাফত সম্পর্কে একমত হয়। মুহাজির বিশেষ করে উপর্যুক্ত তিনজন শেখ দ্বিমত পোষণ করলে হাবাব ইবনে মুন্ধির আনসারদের শহরের দখল নিতে প্রভাবিত করে। দুজন খলিফা নির্বাচন করতে বলেন। একজন আনসারদের মধ্যে থেকে এবং অপরজন মুহাজির দের মধ্য থেকে। যদি মুহাজির গণ সম্মত না হয় তবে "তোমার তরবারি বের করো এবং তাদের মদিনার বাইরে তাড়িয়ে দাও"। তখন বশির ইবনে শা'আদ সামনে এসে পরিস্থিতি শান্ত করেন। তিনি বলেন, " ও আনসার,  তোমরা প্রথম নবীকে সাহায্য করেছিলে যখন তার নিজের লোকেরা তাকে পরিত্যাগ করে, এখন তার পরে মুসলিম ঐক্য ধ্বংস করায় তোমরাই প্রথম হয়ো না। আর ইসলামের জন্যে তোমরা যা করেছো তার জন্যে পরকালে প্রতিদান পাবে আর উত্তরাধিকারের ব্যাপার নিয়ে বিভক্ত হয়োনা।" 
এরপরে আবু বকর লোকদেরকে উমর অথবা আবু উবাইদাহ এর মধ্যে থেকে খলিফা নির্বাচন করতে বলেন। কারণ তারা দুজনেই কুরাইশ বংশের মুহাজির ছিলেন। দুজনেই প্রথম দিকে ইসলাম গ্রহণ করেন এবং দুজনেই নবীর কাছের সাহাবা ছিলেন। আবু বকর উপস্থিত থাকলে কখনো নিজেকে বিবেচনা করবেন না জানিয়ে উমর নিজেকে সরিয়ে নেন। এরপরে বশির ইবনে শা'আদ প্রথম ব্যক্তি যিনি আবু বকরের হাতে বায়াত হন। এরপরে আবু বকর, উমর এবং আবু উবায়দাহ ইবনে আল জাররাহ এবং শাকিফার বাদবাকি লোক তার খিলাফত মেনে নেন।

## মৃত্যু
আজ জুরকানির বর্ণনা অনুসারে,  বশির আইন আত তামার যুদ্ধে শহীদ হন।

## তথ্যসূত্র

বিষয়শ্রেণী:৬৩৩-এ মৃত্যু
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:পুরুষ সাহাবা
বিষয়শ্রেণী:উহুদ যুদ্ধে অংশগ্রহণকারী সাহাবা
বিষয়শ্রেণী:বদর যুদ্ধে অংশগ্রহণকারী সাহাবা
বাংলাদেশে যৌনতা

**বাংলাদেশে যৌনতা** ধর্ম ও সংস্কৃতি দ্বারা প্রভাবিত হয়। বাংলাদেশী সংস্কৃতি মূলত রক্ষণশীল এবং পুরুষতান্ত্রিক। যৌনশিক্ষা, প্রেম এবং যৌন আচরণ সহ বাংলাদেশের সমাজে বেশ কয়েকটি বিষয় নিষিদ্ধ।

## বিবাহ ব্যবস্থা

বাংলাদেশ আনুষ্ঠানিক বিবাহের একটি ঐতিহ্যবাহী সংস্কৃতি অনুসরণ করে যেখানে একটি বিবাহ কেবল তখনই করা সম্ভব যখন কোনও পুরুষ বেকার  থাকে না। এবং মানব প্রজনন বাংলাদেশী পরিবার-ব্যবস্থার মূল ভিত্তি হয়।  বাংলাদেশের সমাজ যেহেতু সামাজিক রক্ষণশীলতার উপর ভিত্তি করে,  প্রেমের বিবাহ সামাজিকভাবে নিষিদ্ধ এবং এটি জনসংখ্যার একটি বিশাল অংশ নেতিবাচকভাবে দেখে। এবং কর্মসংস্থান যথাযথতার সাথে সাদৃশ্যপূর্ণ এবং বাংলাদেশী সমাজের স্বামী বা স্ত্রীদের মধ্যে একজন পুরুষের সাংস্কৃতিকভাবে সর্বদা একজন মহিলার সাথে সুসম্পর্কে জড়িয়ে থাকার জন্য পুরুষের আয়ের একটি মাধ্যম থাকতে হয়।

## ধর্ম
বেশিরভাগ বাংলাদেশীই ইসলামের অনুসারী। এই কারণে ইসলামী যৌন আইনশাস্ত্র দেশে প্রচুর পরিমাণে অনুশীলন করা হয় যা কেবলমাত্র স্বামী / স্ত্রীর মধ্যে যৌন আচরণকে সমর্থন করে এবং যা মূলত প্রজননকে কেন্দ্র করে ।

## যৌন শিক্ষা

স্কুলগুলিতে বাংলাদেশের একটি যৌন শিক্ষার ব্যবস্থা রয়েছে যা অনেকটা রক্ষণশীল উপায়ে শেখানো হয়।

## পর্নোগ্রাফি

বাংলাদেশে যে কোনও ধরনের পর্নোগ্রাফি দেখা বা সংরক্ষণ করে রাখা অবৈধ, এটির বিরুদ্ধে ২০১২ সালে একটি আইন সংসদে পাস করা হয়েছিল। এটি ২০১৯ সালে কার্যকর করা হয়েছে এবং দেশে ১২৯৯ টিরও বেশি পর্ন সাইট ব্লক করা হয়েছে।

## সমকামিতা

সমকামী আচরণ সমাজে অবৈধ এবং প্রত্যাখ্যান করা হয়।  ২০১৪ সালে, রূপবাণ নামে প্রথম এলজিবিটিকিউ ম্যাগাজিন চালু হয়েছিল।  একই বছর বাংলাদেশ তার প্রথম ট্রান্স গৌরব পদযাত্রা অনুষ্ঠিত হয়েছিল।

## পতিতাবৃত্তি

২০০০ সাল থেকে পতিতাবৃত্তি আইনসম্মত হলেও প্রথাটি সামাজিকভাবে প্রত্যাখ্যান করা হয়। মহিলা এবং পুরুষ উভয়কে পতিতাবৃত্তি পেশায় পাওয়া যেতে পারে।

## তথ্যসূত্র

## বহিঃসংযোগ

বিষয়শ্রেণী:বাংলাদেশের সংস্কৃতি
বিষয়শ্রেণী:বাংলাদেশী সমাজ
বিষয়শ্রেণী:বাংলাদেশে যৌনতা
মোঃ আকরাম-আল-হোসেন

**মোঃ আকরাম-আল-হোসেন** একজন বাংলাদেশি সরকারি কর্মকর্তা যিনি বর্তমানে  প্রাথমিক ও গণশিক্ষা মন্ত্রণালয়ের সিনিয়র সচিব হিসেবে দায়িত্ব পালন করছেন। তিনি পূর্বে বাংলাদেশ পেট্রোলিয়াম কর্পোরেশনের চেয়ারম্যান হিসেবে দায়িত্ব পালন করেছিলেন।

## জীবনী
মোঃ আকরাম-আল-হোসেন ১৯৬১ সালের ১ নভেম্বর মাগুরা জেলার মাগুরা সদর উপজেলার হাজিপুর গ্রামে জন্মগ্রহণ করেন। রাজশাহী বিশ্ববিদ্যালয় থেকে অর্থনীতিতে স্নাতকোত্তর ডিগ্রী লাভের পর ১৯৮৮ সালে বাংলাদেশ সিভিল সার্ভিস (প্রশাসন) ক্যাডারে সহকারী কমিশনার ও ম্যাজিস্ট্রেট হিসেবে চাকুরিতে যোগদান করেন। কর্মজীবনের শুরুতে তিনি 
সহকারী কমিশনার (ভূমি), উপজেলা ম্যাজিস্ট্রেট, নেজারত ডেপুটি কালেক্টর, ভূমি হুকুম দখল কর্মকর্তা, ঢাকা সিটি করপোরেশনের আঞ্চলিক নির্বাহী কর্মকর্তা পদে দায়িত্ব পালন করেছিলেন। এছাড়া, তিনি তিনি পরিবেশ ও বন মন্ত্রীর সহকারী একান্ত সচিব, একান্ত সচিব, অর্থ বিভাগের উপসচিব, জাতীয় সংসদের উপনেতার একান্ত সচিব এবং স্থানীয় সরকার বিভাগের উপসচিব, স্থানীয় সরকার বিভাগের যুগ্মসচিব ও অতিরিক্ত সচিব হিসেবে দায়িত্ব পালন করেছেন।  তিনি ২০১৬ সাল হতে ৮ মে ২০১৮ পর্যন্ত প্রাথমিক ও গণশিক্ষা মন্ত্রণালয়ের অতিরিক্ত সচিব পদে দায়িত্ব পালন করেছেন। এরপর তিনি ভারপ্রাপ্ত সচিব পদে নিযুক্ত হন ও ৯ মে ২০১৮ হতে ২৩ সেপ্টেম্বর ২০১৮ পর্যন্ত বাংলাদেশ পেট্রোলিয়াম কর্পোরেশনের চেয়ারম্যান হিসেবে দায়িত্ব পালন করেছেন। তিনি ২০১৮ সালের ২৪ সেপ্টেম্বর থেকে বাংলাদেশের প্রাথমিক ও গণশিক্ষা মন্ত্রণালয়ের সচিব হিসেবে দায়িত্ব পালন করছেন। ২০২০ সালের ৫ জুলাই বাংলাদেশ সরকার আকরাম আল হোসেন কে সিনিয়র সচিব হিসেবে পদোন্নতি প্রদান করে।

## ব্যক্তিগত জীবন
মোঃ আকরাম-আল-হোসেন খন্দকার ফেরদৌসি আক্তারের সাথে বিবাহবন্ধনে আবদ্ধ হয়েছেন। তাদের এক পুত্র ও দুই কন্যা আছে।

## তথ্যসূত্র

বিষয়শ্রেণী:বাংলাদেশের সচিব
বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:মাগুরা জেলার ব্যক্তি
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:খুলনা বিভাগের রাজনীতিবিদ
কাউন্টার টেরোরিজম অ্যান্ড ট্রান্সন্যাশনাল ক্রাইম

**কাউন্টার টেরোরিজম অ্যান্ড ট্রান্সন্যাশনাল ক্রাইম** সন্ত্রাসবাদ ও আন্তর্জাতিক অপরাধ মোকাবেলায় গঠিত ঢাকা মেট্রোপলিটন পুলিশের একটি বিশেষ শাখা। মো. আসাদুজ্জামান এ ইউনিটের প্রধান হিসেবে দায়িত্ব পালন করছেন।

## ইতিহাস
২০১১ সালে আগস্ট মাসে স্বরাষ্ট্র মন্ত্রণালয় বাংলাদেশ পুলিশকে নিয়ে কাউন্টার সন্ত্রাসবিরোধী পুলিশ ব্যুরো নামে একটি বিশেষ ইউনিট গঠনের সুপারিশ করে। সেপ্টেম্বর ২০১৩ সালে স্বরাষ্ট্র মন্ত্রণালয় জনপ্রশাসন মন্ত্রণালয়ে পাঠায়। ২০১৫ সালে সন্ত্রাসী হামলার সংখ্যা বাড়লে এ ইউনিটের চাহিদা বাড়ে। ১৬ ফেব্রুয়ারি ২০১৬ সালে ৬০০ জনকে নিয়ে ঢাকা মহানগর পুলিশের কাউন্টার টেরোরিজম এন্ড ট্রান্সন্যাশনাল ক্রাইম প্রতিষ্ঠা হয়।

২০১৭ সালের মার্চ মাসে এটি সীতাকুন্ডে এক অভিযান চালায়, যার ফলে চট্টগ্রামে দু‘জন জঙ্গি নিহত হয়। ২৫ মার্চ ২০১৭ তারিখে বাংলাদেশ সেনাবাহিনীর প্রথম প্যারা-কমান্ডো ব্যাটালিয়ন দ্বারা এটি অপারেশন টুইলাইটকে সহায়তা প্রদান করে।  সন্ত্রাসবাদ, উগ্রবাদ, অস্ত্র ও বিস্ফোরক, সাইবার অপরাধ, ড্রাগ, চোরাচালান, সন্ত্রাসী অর্থায়ন এবং অন্য কোনও আন্তর্জাতিক অপরাধ সম্পর্কিত তথ্য নাগরিকদের কাছ থেকে সংগ্রহের জন্য সংস্থাটি *হ্যালো সিটি* অ্যাপ নামে একটি অ্যাপ উন্মুক্ত করে।

## কাঠামো
সিটিটিসি বা কাউন্টার টেরোরিজম এন্ড ট্রান্সন্যাশনাল ক্রাইমের চারটি বিভাগ রয়েছে। এগুলো হলো-

# বিশেষ অ্যাকশন গ্রুপ
# কাউন্টার সন্ত্রাস তদন্ত বিভাগ
# সাইবার নিরাপত্তা ও অপরাধ বিভাগ এবং
# ট্রান্সন্যাশনাল অপরাধ বিভাগ

## তথ্যসূত্র

বিষয়শ্রেণী:বাংলাদেশে আইন প্রয়োগ
বিষয়শ্রেণী:বাংলাদেশের আইন প্রয়োগকারী সংস্থা
বিষয়শ্রেণী:বাংলাদেশের গোয়েন্দা সংস্থা
বিষয়শ্রেণী:বেসামরিক সন্ত্রাসবাদ বিরোধী সংগঠন
বিষয়শ্রেণী:বাংলাদেশের পুলিশ ইউনিট
বিষয়শ্রেণী:ঢাকা মেট্রোপলিটন পুলিশ
যোগরাজ সিং

**যোগরাজ সিং ভাণ্ডাল** (; ; জন্ম: ২৫ মার্চ, ১৯৫৮) পাঞ্জাবের চণ্ডীগড় এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ও অভিনেতা। ভারত ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৬ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে হরিয়ানা ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন **যোগরাজ সিং**। তার সন্তান যুবরাজ সিং ভারতীয় ক্রিকেটে দূর্দান্ত খেলেছেন।

## প্রথম-শ্রেণীর ক্রিকেট
১৯৭৬-৭৭ মৌসুম থেকে ১৯৮৪-৮৫ মৌসুম পর্যন্ত যোগরাজ সিংয়ের প্রথম-শ্রেণীর খেলোয়াড়ী জীবন চলমান ছিল। পাঞ্জাবের লুধিয়ানা জেলার দোরাহার কাছাকাছি কানেচ গ্রামে যোগরাজের জন্ম।

সমগ্র খেলোয়াড়ী জীবনে একটিমাত্র টেস্ট ও ছয়টি একদিনের আন্তর্জাতিকে অংশগ্রহণ করেছেন যোগরাজ সিং। ২১ ফেব্রুয়ারি, ১৯৮১ তারিখে ওয়েলিংটনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

বিস্ময়করভাবে ১৯৮০-৮১ মৌসুমে অস্ট্রেলিয়া ও নিউজিল্যান্ড গমনের জন্যে তাকে মনোনীত করা হয়েছিল। শক্ত মজবুত গড়নের অধিকারী যোগরাজ সিং মিডিয়াম পেস বোলার হিসেবে খেলতেন। একমাত্র ইনিংসে বোলিং করে ৬৩ রান খরচায় কেবলমাত্র জন রাইটের উইকেটটি পেয়েছিলেন তিনি। তবে, অভিষেক টেস্ট খেলাটি মোটেই সুখকর হয়নি তার। ঐ খেলায় ভারত দল ৬২ রানে পরাভূত হয়েছিল।

এ সফরে সাতটি প্রথম-শ্রেণীর খেলায় অংশ নিয়েও তেমন সুবিধে করতে পারেননি। মাত্র ১৩ উইকেট পেয়েছিলেন তিনি। ১৯৭৬-৭৭ মৌসুমে কম্বাইন্ড ইউনিভার্সিটিজের সদস্যরূপে এমসিসি দলের বিপক্ষে খেলেন।

## ব্যক্তিগত জীবন
আঘাতের কারণে তার খেলোয়াড়ী জীবনের ইতি ঘটে। এরপর তিনি পাঞ্জাবের চলচ্চিত্র শিল্পে প্রবেশ করেন। তিন থাই ভাই, সিং ইজ ব্লিং ও ভাগ মিল্খা ভাগের ন্যায় বলিউড চলচ্চিত্রে কাজ করেছেন।

ব্যক্তিগত জীবনে বিবাহিত ছিলেন যোগরাজ সিং। শবনম সিংয়ের সাথে পরিণয়সূত্রে আবদ্ধ হন। তবে, পরবর্তীতে বিবাহ-বিচ্ছেদে রূপান্তরিত হয় তাদের দাম্পত্য জীবন। এ দম্পতির জ্যেষ্ঠ সন্তান যুবরাজ সিং ভারতীয় ক্রিকেট দলে অল-রাউন্ডার হিসেবে প্রভূতঃ সুনাম কুড়িয়েছেন। পরবর্তীতে, পাঞ্জাবী চলচ্চিত্র অভিনেত্রী শতবীর কৌরকে (বিবাহ-পূর্ব: নীনা সিঁধু) বিয়ে করেন।

আগস্টে, ২০১৪ সালে ঝগড়াঝাঁটি করার অভিযোগে গ্রেফতার হন। এরপূর্বে নভেম্বর, ২০০৪ সালে রাস্তায় মোটর সাইকেলে দুর্ঘটনা ঘটানোর কারণে চার বছরের পুরনো অভিযোগের নিষ্পত্তি ঘটানো হয় ও ছয় মাসের সাজাভোগ করেন।

## তথ্যসূত্র

## আরও দেখুন
* রবিন সিং
* বিষেন সিং বেদী
* এক টেস্টের বিস্ময়কারী
* ভারতীয় টেস্ট ক্রিকেটারদের তালিকা
* ভারতীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্ডিয়ান ইউনিভার্সিটিজের ক্রিকেটার
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:চণ্ডীগড় থেকে আগত ক্রিকেটার
বিষয়শ্রেণী:পাঞ্জাবের (ভারত) ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:হরিয়ানার ক্রিকেটার
বিষয়শ্রেণী:চলচ্চিত্রে অভিনয়কারী ক্রিকেটার
বিষয়শ্রেণী:ভারতীয় শিখ
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:চণ্ডীগড়ের অভিনেতা
বিষয়শ্রেণী:পাঞ্জাবি চলচ্চিত্র অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
সাদফ তাহিরিয়ান

**সাদফ তাহিরিয়ান** (; উচ্চারণ জন্ম ২১ শে জুলাই, ১৯৮৮) একজন ইরানী অভিনেত্রী এবং মডেল। তিনি ইরানি চলচ্চিত্র এবং টিভিতে, দুটোতেই সফলতা পান, [৪] তবে যখন তার কিছু বিতর্কিত চিত্র ফেসবুক এবং ইনস্টাগ্রামে প্রকাশিত পায়, ইরান সংস্কৃতি ও ইসলামিক নির্দেশিকা মন্ত্রক 
অসন্তুষ্ট প্রকাশ করে। ফলে তিনি ইরান ত্যাগের নির্ণয় নেন এবং দেশ ছাড়ার পর, মডেলিং ক্যারিয়ার শুরু করেছিলেন। তিনি মডেল হিসাবে অনেক উল্লেখযোগ্য প্রসাধনী, সৌন্দর্য এবং স্বাস্থ্যসেবা সংস্থার সাথে কাজ করেছিলেন।

## কর্মজীবন

### অভিনয়
২০১১ সালে, তাহিরিয়ান তার পেশাগত অভিনয় জীবন শুরু করেছিলেন নোবিডি নোওয়ার (ফার্সি ভাষায়) ছবিতে একটি ভূমিকা দিয়ে।  পরবর্তীকালে, উডপেকার (২০১১) এবং লাইক আ ড্রিম (২০১২) সহ বেশ কয়েকটি টেলিভিশন সিরিজে তিনি অভিনয় করেছিলেন।

### আরবিক হিজাব ও তিনি
২০১৫ সালের অক্টোবরে সাদাফ তাহিরিয়ান নিজের মাথায় স্কার্ফ পড়তে বাধ্য হওয়ার প্রতিবাদে ইনস্টাগ্রাম ও ফেসবুকে নিজের উন্মোচিত ছবি পোস্ট করেছিলেন এবং বলেছিলেন যে তিনি "ইরানের নোংরা সিনেমা" সম্পর্কে বক্তব্য দেবেন।  তিনি তার ইনস্টাগ্রাম অ্যাকাউন্টে ভিডিও পোস্ট করেছেন, তিনি বলেছিলেন যে তিনি নিকটতম দেশ দুবাইয়ের জন্য দেশ ছেড়ে চলে গিয়েছিলেন এবং তার অ্যাকাউন্ট হ্যাক হয়নি।

১৯৭৯ সালে, ইরানের আইন ইসলামী প্রজাতন্ত্র প্রতিষ্ঠার পর থেকে মহিলাদের জন্য হিজাবকে বাধ্যতামূলক বলে মনে করে। তাহেরিয়ানের এই কাজের প্রতিক্রিয়া হিসাবে, সংস্কৃতি ও ইসলামিক নির্দেশিকা মন্ত্রক তাকে 'অনৈতিক' বলে নিন্দা করেছেন, তাকে অভিনয় করার থেকে নিষিদ্ধ করেছিলেন এবং তাদের চিরাচরিত মাথার স্কার্ফ তাহিরিয়ানের ছবিগুলিতে ফটোশপ করে দেওয়া হয়।

### মডেলিং
ইরান ত্যাগ করার পর তাহিরিয়ান মডেলিং ক্যারিয়ার শুরু করেছিলেন। তিনি মডেল হিসাবে অনেক উল্লেখযোগ্য প্রসাধনী, সৌন্দর্য এবং স্বাস্থ্যসেবা সংস্থার সাথে কাজ করেছিলেন। ২০১৬ সালে, ওয়াটসনস, যা এশিয়ার বৃহত্তম স্বাস্থ্যসেবা এবং বিউটি কেয়ার চেইন স্টোর হিসাবে পরিচিত, তাহেরিয়ানের সাথে সৌন্দর্য এবং স্বাস্থ্য পণ্যগুলির জন্য কাজ করেছিলেন।  তার চিত্রগুলি অনেকগুলি সৌন্দর্য এবং ফ্যাশন ম্যাগাজিনে ব্যবহৃত হয়, তবে তার জন্মস্থানে কোনদিনই ব্যবহৃত হয়নি।  তিনি বেশ কয়েকটি ফ্যাশন প্রচারমূলক ভিডিওতেও কাজ করেন।

## ব্যক্তিগত জীবন
ইরানের একজন সফল অভিনেত্রী ছিলেন তাহিরিয়ান, তবে তার দেশ ইরানকে ছেড়ে মডেলিং-এ ক্যারিয়ার শুরু করার সিদ্ধান্ত নিয়েছিলেন, ইরান ছাড়ার পর, তিনি তুর্কি অভিনেতা এজগের টেকের সাথে সম্পর্ক শুরু করেছিলেন।

## তথ্যসূত্র

বিষয়শ্রেণী:ইরানি নারী মডেল
বিষয়শ্রেণী:২১শ শতাব্দীর ইরানি অভিনেত্রী
বিষয়শ্রেণী:ইরানি চলচ্চিত্র অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তেহরানের অভিনেত্রী
বিষয়শ্রেণী:ইরানি টেলিভিশন অভিনেত্রী
ইটাকুমারী জমিদার বাড়ি

**ইটাকুমারী জমিদার বাড়ি** বাংলাদেশ এর রংপুর জেলার পীরগাছা উপজেলায় অবস্থিত এক ঐতিহাসিক জমিদার বাড়ি।

## ইতিহাস
থাম্ব|264x264পিক্সেল|ইটাকুমারী জমিদার বাড়ির পূর্বের অংশ
পুরো ভারতবর্ষের মধ্যে এই ইটাকুমারী এলাকাটি উন্নত শিক্ষা ও সংস্কৃতিময় এলাকা ছিল। তাই এটিকে অবিভক্ত বাংলার দ্বিতীয় নবদ্বীপ হিসেবে আখ্যায়িত করা হয়। ইটাকুমারীর জমিদার ছিলেন রাজা রঘুনাথ চন্দ্র রায় (যিনি রাজা শিব চন্দ্র রায়ের পিতা)। তিনি এই জমিদার বাড়ি প্রতিষ্ঠা করেন। তার ছেলে শিব চন্দ্র রায় এই জমিদার বাড়ি থেকেই রংপুরের কৃষক প্রজা বিদ্রোহ পরিচালনা করেন। তার সাথে একই উপজেলার মন্থনা জমিদার বাড়ির জমিদার দেবী চৌধুরানীও উক্ত কৃষক প্রজা আন্দোলনে নেতৃত্ব দিয়েছিলেন। পরবর্তীতে তারা উভয়ই ব্রিটিশ সরকারের গুলিতে মৃত্যুবরণ করেন।

১৭৮৩ সালে রংপুরের  ঐতিহাসিক প্রজা বিদ্রোহ ইটাকুমারী রাজা শিব চন্দ্রের বাড়ি থেকে সংঘটিত হয়েছিল। ১৭৮৩ সালে ব্রিটিশ বিরোধী শীব চন্দ্র ও দেবী চৌধুরানী প্রজা বিদ্রোহের নেতৃত্ব দিয়ে  দেবী সিংহের অত্যাচার থেকে রংপুরের কৃষক প্রজাদের রক্ষা করেছিলেন। ইটাকুমারী জমিদারবাড়ী ছিলো তৎকালীন অবিভক্ত বাংলার দ্বিতীয় নবদ্বীপ। শিক্ষা, সাংস্কৃতিক বাতিঘর হিসেবে ইটাকুমারীর খ্যাতি গোটা ভারতবর্ষে  ছড়িয়ে পড়েছিল। এখানে রাজ শীব চন্দ্রের নামে স্বনামধন্য একটি কলেজ রয়েছে। এছাড়াও জমিদার বাড়ি, মন্দির, বিশালাকার পুকুর ও অন্যান্য প্রত্নতাত্বিক নিদর্শন রয়েছে।

## অবকাঠামো
বাম|থাম্ব|ইটাকুমারী জমিদার বাড়ির শিব মন্দির
এখানে জমিদার বাড়ি, মন্দির ও পুকুর রয়েছে।

## বর্তমান অবস্থা
এই জমিদার বাড়ি অবহেলা ও সংরক্ষণ না করার জন্য ধ্বংসের পথে । জমিদার বাড়ির আগের জৌলুস আর নেই। জমিদার বাড়ির মূল্যবান সামগ্রী চুরি হয়ে গেছে। জমিদার বাড়ির জমি স্থানীয় প্রভাবশালীরা দখল করেছে। 
## গ্যালারী
বাম|থাম্ব|ইটাকুমারী জমিদার বাড়ির শিব মন্দিরের পাশে পরিত্যক্ত কুয়া
থাম্ব|ইটাকুমারী জমিদার বাড়ি
থাম্ব|ইটাকুমারী জমিদার বাড়ি
থাম্ব|ইটাকুমারী জমিদার বাড়ি
থাম্ব|ইটাকুমারী জমিদার বাড়ি
থাম্ব|ইটাকুমারী জমিদার বাড়ি

## তথ্যসূত্র

বিষয়শ্রেণী:রংপুর জেলার দর্শনীয় স্থান
বিষয়শ্রেণী:জমিদার বাড়ি
এম এ মতিন (চাঁদপুরের রাজনীতিবিদ)

**এম এ মতিন** (-২৬ মে ২০২০) বাংলাদেশের চাঁদপুর জেলার রাজনীতিবিদ। তৎকালীন কুমিল্লা-২৩ ও চাঁদপুর-৫ (হাজীগঞ্জ-শাহরাস্তি ) আসনের সাবেক সংসদ সদস্য। 

## প্রাথমিক জীবন
এম এ মতিন ১৯৩৬ সালে চাঁদপুরের হাজীগঞ্জ পৌরসভার টোরাগড় গ্রামে জন্মগ্রহণ করেন। তার পিতা জুনাব আলী মুন্সী।

## রাজনৈতিক ও কর্মজীবন
বিএনপির বিএনপি কেন্দ্রীয় কার্যনির্বাহী কমিটির সদস্য এম এ মতিন চাঁদপুর-৫ (হাজীগঞ্জ-শাহরাস্তি ) আসন থেকে পঞ্চম, ষষ্ঠ ও অষ্টম জাতীয় সংসদ নির্বাচনে সংসদ সদস্য নির্বাচিত হয়েছিলেন। সাবেক সংসদ সদস্য। ১৯৭৯ সালের নির্বাচনে বিএনপির প্রার্থী হিসেবে তিনি সাবেক কুমিল্লা-২৩ (বর্তমানে চাঁদপুর-৫) আসনের সংসদ সদস্য ছিলেন।

তিনি হাজীগঞ্জ ইউনিয়ন পরিষদের চেয়ারম্যান হিসেবে প্রথম জনপ্রতিনিধি নির্বাচিত হয়েছিলেন। তিনি হাজীগঞ্জ সরকারি মডেল পাইলট হাই স্কুল অ্যান্ড কলেজে শিক্ষকতা করেছেন।

## মৃত্যু
মতিন ২৬ মে ২০২০ সালে ঢাকার উত্তরা মেডিকেল কলেজ হাসপাতালে মৃত্যুবরণ করেন।

## তথ্যসূত্র

বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ইউনিয়ন পরিষদের চেয়ারম্যান
আল্যাইবেয়ি, ইমামোগ্লু

**আল্যাইবেয়ি** তুরস্কের আদানা প্রদেশ এর একটি গ্রাম। এটি ইমামোগ্লু জেলায় অবস্থিত।

## তথ্যসূত্র

বিষয়শ্রেণী:তুরস্কের গ্রাম
ভাঙ্গাগড়

**ভাঙ্গাগড়** ভারতের আসামের গুয়াহাটির একটি এলাকা৷ এটির আশে পাশে রয়েছে পল্টন বাজার, চাঁদমারী এবং গণেশগুড়ি বাজার। লোকপ্ৰিয় গোপীনাথ বরদলৈ আন্তর্জাতিক বিমানবন্দর হল এই অঞ্চলের নিকটতম বিমানবন্দর এবং নিকটতম রেলস্টেশনটি হল গুয়াহাটির পল্টন বাজার রেলস্টেশন।

## স্বাস্থ্য সুবিধা
গৌহাটি মেডিকেল কলেজ এবং হাসপাতাল, আঞ্চলিক কিছু ডেন্টাল কলেজ হাসপাতাল, নেমকেয়ার হাসপাতালের মতো কয়েকটি সরকারী ও বেসরকারী হাসপাতাল এখানে অবস্থিত।

## আরো দেখুন
* ভেটাপাড়া

## তথ্যসূত্র

বিষয়শ্রেণী:গুয়াহাটির পাড়া
বিহঙ্গল গ্রাম

**বিহঙ্গল** বাংলাদেশের  দক্ষিণ-মধ্য অঞ্চল বরিশাল জেলার একটি গ্রাম।  এটি বরিশাল শহরের সন্নিকটে আবস্থিত।

## ভৌগোলিক অবস্থান
এটির সর্বনিকটের বাজারটি হল মাধবপাশা বাজার। এটিকে স্থানীয়রা **বিহংগল** হিসাবেও পরিচয় দিয়ে থাকে।

## নদ-নদী
মাগুরাপাড়া খাল গ্রামটির পাশ দিয়ে বয়ে গেছে। মাগুরাপাড়া খাল পরবর্তীতে এটি আড়িয়াল খাঁ নদীতে গিয়ে মিশেছে।
## শিক্ষা প্রতিষ্ঠান
* বিহংগল মসজিদ মাদ্রাসা
## যোগাযোগ
এটির মূল যোগাযোগ সড়ক হল লাকুটিয়া সড়ক যা পরবর্তীতে বরিশাল বিশ্বরোডে মিলিত হয়েছে।

## তথ্যসূত্র


বিষয়শ্রেণী:বরিশাল জেলার জনবহুল স্থান
বিষয়শ্রেণী:উইকিউপাত্তে স্থানাঙ্ক আছে